Vitanová

Vitanová (poľ. Witanowa, maď. Vitanova) je obec na Slovensku v okrese Tvrdošín. Dejiny Obec bola vo februári 1945 vypálená počas oslobodzovacích bojov, nemeckými vojakmi. Úplne zhoreli tri štvrtiny obce. Kultúra a zaujímavosti Pamiatky Rímskokatolícky Kostol Božského srdca Ježišovho, jednoloďová eklektická stavba s polygonálnym ukončením presbytéria a predstavanou vežou, z roku 1932. Staviteľom kostola bol staviteľ Hofman z Turčianskeho sv. Martina. Presbytérium je plochostropé, loď je zaklenutá valenou klenbou s lunetami. Nachádzajú sa tu tri oltáre z doby vzniku kostola, ich autorom je majster Dlugopolský z Trenčína. Na empore je umiestnený jednomanuálový organ od Jana Tučeka z prelomu 30. a 40. rokov 20. storočia. Fasády kostola sú členené opornými piliermi a neorománskymi združenými oknami s polkruhovým záklenkom. Veža je členená lizénovým rámom a kordónovou rímsou, ukončená je korunnou rímsou s trojuholníkovými štítmi a oktogonálnou nadstavbou s ihlancovou helmicou. Socha sv. Rochusa, neskorobaroková ľudová socha na pilieri z roku 1770. Náhrobník s krížom, ľudová kamenárska práca z roku 1851. Referencie Iné projekty Commons ponúka multimediálne súbory na tému Vitanová Externé odkazy Oficiálny web